armvectores/hy_wikipedia_2023 huggingface dataset:
Բարքլայների կլան

Բարքլայ (անգլ.՝ Clan Barclay), դաշտային Շոտլանդիայի կլաններից մեկը։ Այդ Բարքլայները ծագում են Ռոջեր դը Բերշելե Գլոսթերշիրցուց, ով 1086 թվականին Բրիտանիա է եկել Վիլհելմ Նվաճողի հետ և գրանցվել «Ահեղ դատաստանի գրքում» (Domesday book)։


== Պատմություն ==
18--րդ դարից սկսած Բարքլայների պատմիչները գրում էին, որ շոտլանդացի Բարկլայները Գլոսթերշիրի անգլանորմանական Բերքելի տոհմի ճյուղն է։ Սակայն, շոտլանդական և անգլիական այդ տոհմերի կապը վիճարկելի է։


== Արտաքին հղումներ ==
"Բարքլայների կլանի պաշտոնական կայքը"


== Ծանոթագրություններ ==
Կուզնեչիկի (այլ կիրառումներ)

Կուզնեչիկի, կարող է վերաբերել՝

Կուզնեչիկի - գյուղ Ռուսաստանի Սմոլենսկի մարզի Գագարինսկի շրջանի կազմում։
Կուզնեչիկի - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Նովոբրատսկոե (գյուղ, Մալինի շրջան)

Նովոբրատսկոե (ուկրաիներեն՝ Новобратське), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1900 թվականին։
2001 թվականի տվյալներով Նովոբրատսկոե գյուղում բնակվում էր 692 մարդ։ Բնակավայրը զբաղեցնում է 3908 կմ² տարածք։ Բնակչության խտությունը կազմում էր 177,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շախովսկոյի-Կրաուզեի-Օսիպովսկիների դաստակերտ

Յ. Պ. Շախովսկոյի-Ի. Ի. Կրաուզեի-Օսիպովսկիների դաստակերտ (ռուս.՝ Усадьба Я. П. Шаховского — И. И. Краузе — Осиповских, նաև՝ Շախովսկոյների-Կրաուզեի-Օսիպովսկիների դաստակերտ), ճարտարապետության հուշարձան Մոսկվայում։ Դաստակերտի հասցեն՝ Վոզդվիժենկա փողոց, տուն 18/9 (Նիժնի Կիսլովսկի նրբանցքի անկյուն)։


== Պատմություն ==
Շենքը բազմիցս փոխել է սեփականատերերին և վերակառուցվել է։
Տունը կառուցվել է 1783 թվականին իշխան Յակով Շախովսկոյի կողմից։ Սկզբնական շենքի ճարտարապետն անհայտ է։ 1793-1842 թվականներին տունը պատկանել է նրա որդի Ալեքսեյին, որի օրոք տունը վերակառուցվել է 1810-1820-ական թվականներին։ 1842 թվականին տնատիրությունը գնել է բժիշկ Իերոնիմ Կրաուզեն։ 1852 թվականին տան ճակատային ձևավորումը ռոկոկո ոճի է փոխել ճարտարապետ Նիկոլայ Կոզլովսկին։ Առաջին հարկը հարմարեցվել է խանութների համար, վերին հարկերը՝ բնակարանների։ Իսկ 1868 թվականին դաստակերտը գնել է մեկ այլ հայտնի բժիշկ՝ Դիմիտրի Օսիպովսկին։ Երբ 1878 թվականին Օսիպովսկին ստացել է ազնվականի տիտղոս, Օսիպովսկիների զինանշանը տեղադրվել է տան ճակտոնին։
1900-1917 թվականներին տանը բնակվել է Օսիպովսկիների բարեկամուհին՝ Ելիզավետա Վարենիկովան, որը դարձել է Անտոն Չեխովի մի քանի պատմվածքի կերպարների նախատիպը։
XX դարի վերջին տունը կրկին ենթարկվել է վերակառուցման. հյուսիսային թևը նորից կառուցվել է հարավայինին համաչափ, այն դեպքում, երբ սկզբնապես եղել է ավելի ցածր, ինչպես երևում է հին լուսանկարներում։ Քանդվել է նաև կցակառույցը Վոզդվիժենկայի երկայնքով։
Ներկայումս շենքը զբաղեցնում է Ռոսսոտրուդնիչեստվո կազմակերպությունը։


== Ճարտարապետական նկարագրություն ==

Եռահարկ շենքն ունի П-աձև հատակագիծ։ Դաստակերտի գլխավոր մուտքը, որը շրջապատված է շինությամբ, Նիժնի Կիսլովսկի նրբանցքի կողմից է։ Վոզդվիժենկայի կողմի ճակատը կողմնորոշված է հին կարմիր գծով և շեղվում է նրա ժամանակակից ուղղությունից։
Ճակատները զարդարված են ռոկոկո ոճով. պատուհանները զարդարված են կիսաշրջանաձև երեսկալներով, երկրորդ հարկի պատուհանների վերևում ծաղկաշղթաների, խեցիների և խոյազարդերի բարդ կոմպոզիցիաներ են։


== Ծանոթագրություններ ==


== Արտաքին հղումներ ==
Городская усадьба Я. П. Шаховского — И. И. Краузе — Осиповских Archived 2015-01-03 at the Wayback Machine. в реестре объектов культурного наследия Москвы
Городская усадьба Шаховских — Краузе — Осиповских в проекте «Узнай Москву»
Նովոմարտինովսկի (Մարտինովսկի շրջան)

Նովոմարտինովսկի (ռուս.՝ Новомартыновский), ավան Ռուսաստանի Դաշնության Ռոստովի մարզի Մարտինովսկիշրջանում։ Ռուբաշկինսկի գյուղական համայնքի վարչական կենտրոնն է։
Էդուարդ Սողոմոնյան

Էդուարդ Սողոմոնյան (պորտ.՝ Eduard Soghomonyan, փետրվարի 19, 1990(1990-02-19), Երևան, Հայկական ԽՍՀ, ԽՍՀՄ), Հայաստանում ծնված բրազիլացի հունահռոմեական ոճի ըմբիշ, 2016 թվականին Ռիո դե Ժանեյրոի և 2020 թվականին Տոկիոյի օլիմպիական խաղերի մասնակից։


== Կարիերա ==
Էդուարդ Սողոմոնյանը ծնվել է Երևանում, 2012 թվականից բնակվում է Բրազիլիայում։ 2015 թվականի մայիսին հաղթել է Բրազիլիայի առաջնությունում։ 2015 թվականի նոյեմբերին Բուենոս Այրեսում՝ Հարավային Ամերիկայի առաջնությունում, Էդուարդ Սողոմոնյանը նվաճել է չեմպիոնի տիտղոսը՝ դրանով իսկ հնարավորություն ստանալով հանդես գալ Ռիո դե Ժանեյրոյի Օլիմպիական խաղերում։ 2016 թվականի օգոստոսի Օլիմպիական խաղերում նա անհաջող է հանդես եկել՝ 1/8 եզրափակիչ փուլում պարտվելով վրացի Յակոբ Կաջայային և գրավել 16-րդ տեղը։ 2020 թվականի մարտին Օտտավայում անցկացվող համաամերիկյան օլիմպիական որակավորման մրցաշարում արտոնագիր է ստացել Տոկիոյի Օլիմպիական խաղերին մասնակցելու համար։ 2021 թվականի օգոստոսին Օլիմպիական խաղերի 1/8 եզրափակիչում պարտվել է գերմանացի Էդուարդ Պոպին՝ վերջնական արդյունքում գրավելով 13-րդ տեղը։


== Նվաճումներ ==
Ըմբշամարտի աշխարհի առաջնություն 2015 - 14
Հարավային Ամերիկայի ըմբշամարտի առաջնություն 2015 - 1
Ըմբշամարտի պանամերիկյան առաջնություն 2016 - 2
Օլիմպիական խաղեր 2016 - 16
Ըմբշամարտի պանամերիկյան առաջնություն 2019 - 8
Օլիմպիական խաղեր 2020 - 13


== Ծանոթագրություններ ==
Բուբնի (գյուղ, Նովոդուգինսկի շրջան)

Անվան այլ կիրառումների համար տե՛ս՝ Բուբնի (այլ կիրառումներ)Բուբնի (ռուս.՝ Бубны), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զվյագինո (այլ կիրառումներ)

Զվյագինո, կարող է վերաբերել՝

Զվյագինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Զվյագինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Զվյագինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Նորաշեն (Ջուղայի շրջան)

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն, նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Ջուղայի շրջանի տարածքում։


== Աշխարհագրություն ==
Գտնվում է Մեծ Հայքի Սյունիք նահանգի Երնջակ գավառում։


== Ճարտարապետություն ==
Նորաշենում էին գտնվում հետևյալ հուշարձանները.

Սուրբ Աստվածածին վանք
Սուրբ Հովհաննես եկեղեցի
Նորաշենի կամուրջ
Սուրբ Հռիփսիմե մատուռ (Կուսանոց մատուռ)


=== Գերեզմանատուն ===
Գյուղի արևմտյան կողմում, լեռնալանջի փեշին կար 15-20-րդ դարերին պատկանող գերեզմանատուն։ Գերեզմանատանը կար շուրջ 800-850 տապանքար, որոնք հարթ, օրորոցաձև քառանկյուն, խոյաձև տեսակի էին։ Մոտ 124-130 տապանաքարերը արձանագրություններով էին։ 1980-ականների դրությամբ թեքադիր լանջի տապանաքարերի մեծ մասը ծածկված է հողի շերտով, արձանագրությունների մի մասը քայքայված կամ եղծված էր։


== Ծանոթագրություններ ==
Մրգվալի Ճալա

Մրգվալի Ճալա (վրաց.՝ მრგვალი ჭალა), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 610 մետր բարձրության վրա։ Շրջկենտրոն Կասպից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 176 մարդ։


== Ծանոթագրություններ ==
Դե-Քալբ շրջան (Ինդիանա)

Անվան այլ կիրառումների համար տե՛ս՝ Դե-Քալբ շրջան (այլ կիրառումներ)Դե-Քալբ շրջան (անգլ.՝ DeKalb County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 940 կմ² է, բնակչությունը՝ 40.285 մարդ (2010 թ. տվյալներով)։ Շրջկենտրոնն է Օբերն բնակավայրը։ Կազմավորվել է 1835 թ.։
Զգոն

Զգոն, հայկական արական անուն։ Առաջացել է հայերեն զգոն՝ «խելոք, իմաստուն» բառից։ Այս անվանը համապատասխանում է Զիրաք անձնանունը։ Սկսել է գործածվել 5-րդ դարից։


== Գործածություններ ==
Զգոն, որդի Ստեփանոսի, եղբայր Տերավագ քահանայի, ով Երուսաղեմում 1497 թվականին Վրթանես կրոնավորին գրել տվեց մի Գանձարան։


== Ծանոթագրություններ ==
Տաշբուլատովո

Տաշբուլատովո (ռուս.՝ Ташбулатово, բաշկիրերեն՝ Ташбулат), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1606

1606 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1606 թվականն է, 
XVII դարի 6-րդ տարին։


== Դեպքեր ==
1606-1609 - Հայաստանում և հարևան շրջաններում բռնկվել է ահռելի սով, որը խլել է մարդկային բազմաթիվ զոհեր։


== Ծնունդներ ==
Հուլիսի 15 - Ռեմբրանդտ վան Ռեյն, հոլանդացի գեղանկարիչ (վ. 1669)


== Մահեր ==
Ադրբեջանի խորհրդանիշներ

Ադրբեջանի խորհրդանիշներ (ադրբ.՝ Azərbaycan rəmzləri), Ադրբեջանական ժողովրդի ճանաչման նշաններն են ։


== Ադրբեջանի Հանրապետության խորհրդանիշները ==


== Տես նաև ==
Ադրբեջանական մանաթ
Ադրբեջանի օրհներգ
Ադրբեջանի զինանշան
Ադրբեջանի դրոշ


== Ծանոթագրություններ ==
Կարոլինգներ

Կարոլինգներ (լատ.՝ Carolingi, ֆր.՝ Carolingiens, գերմ.՝ Karolinger), թագավորական և կայսերական դինաստիա Ֆրանկական պետությունում։ Անվանումը Կառլոս Մեծի անունից է։ Կարոլինգների դինաստիան հաջորդել է Մերովինգներին (751 թվականից) և թագավորել մինչև X դար։ Կարոլինգներն հզորության գագաթնակետին հասան Կարլոս Մեծի օրոք, որն իրեն ենթարկեց գրեթե ամբողջ Արևմտյան Եվրոպան։ Նրան հաջորդեց որդին՝ Լյուդովիկոս Բարեպաշտը (թագավորել է 814-840 թվականներին)։ 843 թվականի Վերդենի պայմանագրով կայսրությունը բաժանվեց Լյուդովիկոս Բարեպաշտի որդիների՝ Լոթարի, Լյուդովիկոս Գերմանացու և Կարլոս ճաղատի միջև։ Կարլոս III Հաստամարմինը (կայսր 881 թվականից 887 թվականներին) կարճ ժամանակով վերամիավորեց կայսրությունը։ Նրանից հետո Կարոլինգները թագավորեցին Իտալիայում մինչև 905 թվականը, Արևելաֆրանկական թագավորությունում (Ֆրանսիայում՝ մինչև 987 թվականը)։
Դոմբուլլու-Դուրաբաշ

Դոմբուլլու-Դուրաբաշ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 127 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չապաևո (գյուղ, Տույմազինսկի շրջան)

Անվան այլ կիրառումների համար տե՛ս՝ ՉապաևոՉապաևո (ռուս.՝ Чапаево, բաշկիրերեն՝ Чапаев), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարապետ Արծրունյան

Կարապետ Տիգրանի Արծրունյան (հունվարի 8 (21), 1907, Սեբաստիա - ապրիլի 30, 1975(1975-04-30), Լենինական, Հայկական ԽՍՀ, ԽՍՀՄ), հայ խորհրդային դերասան։ ՀԽՍՀ ժողովրդական արտիստ (1965)։


== Կենսագրություն ==
Կարապետ Արծրունյանը ծնվել է Սեբաստիա քաղաքում։ 1922 թվականին թուրքական ջարդերի տարիներին փախել է Հունաստան։ Եղել է Էդիպսոսում, ապա՝ Մակեդոնիայի Տրամա քաղաքում։ 1925 թվականին Հունաստանից ներգաղթել է Խորհրդային Հայաստան։ 1928 թվականից աշխատել է Լենինականի Մռավյանի անվան թատրոնում։


== Դերակատարումներից ==


== Պարգևներ ==
ՀԽՍՀ վաստակավոր արտիստ, 1947 թ.
ՀԽՍՀ ժողովրդական արտիստ, 1965 թ.


== Գրականություն ==
Գևորգ Աբաջյան, Կարապետ Արծրունյան (դերասանի մասին), Ե., Ա. հ., 1972, 16 էջ։


== Ծանոթագրություններ ==
Սիրանույշ Աղաջանյան

Սիրանույշ Մանվելի Աղաջանյան (նոյեմբերի 8, 1949(1949-11-08), Երևան, Հայկական ԽՍՀ, ԽՍՀՄ), հայ համաճարակաբան, գիտնական։ Բժշկական գիտությունների դոկտոր (1997), պրոֆեսոր (2004)։


== Կենսագրություն ==
1972 թվականին ավարտել է Երևանի բժշկական ինստիտուտը։ 1984 թվականից աշխատում է Ազգային առողջապահության ինստիտուտ համաճարակաբանության ամբիոնում, 1997-1998 թվականներին՝ վարիչ, 1999 թվականից՝ ուսումնական աշխատանքների ղեկավար։ Էկոլոգիայի և կենսագործունեության անվտանգության միջազգային ԳԱ (2002), ՌԴ բնական ԳԱ (2004) անդամ է։
Աշխատանքները վերաբերում են սուր աղիքային վարակների տարածման համաճարակաբանության առանձնահատկությունների ուսումնասիրմանը, կանխարգելմանն ու դրանց դեմ պայքարի միջոցառումների մշակմանը։
Հեղինակ է «Իերսինիոզ» (ռուսերեն, 1998), «Ինֆեկցիոն հիվանդությունների կանխարգելման սկզբունքները» (2003) ուսումնական ձեռնարկների։


== Անդամակցություն ==
Էկոլոգիայի և կենսագործունեության անվտանգության միջազգ. ԳԱ անդամ (2002)
ՌԴ բնական ԳԱ անդամ (2004)


== Երկեր ==
Աղաջանյան Ս. Մ., «Իերսինիոզ», ուսանողական ձեռնարկ, 1998։
Աղաջանյան Ս. Մ., «Ինֆեկցիոն հիվանդությունների կանխարգելման սկզբունքները», ուսանողական ձեռնարկ, 2003։


== Ծանոթագրություններ ==
Գուֆես

Գուֆես (հուն․՝ Γούφες, թուրքերեն՝ Çamlıca), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 100 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
(5908) Աիչի

(5908) Աիչի (անգլ.՝ Aichi), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 20-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,254551 ա. մ., առավելագույնը մոտենում է 1,8589 ա. մ. հեռավորության վրա և հեռանում 2,6502 ա. մ.։ Արեգակի շուրջ մեկ ամբողջական պտույտ է կատարում 1236,48 երկրային օրվա ընթացքում, իր ուղեծրով շարժվելով միջինում 0,291148 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5908) Աիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդոռնո Միքա

Անդոռնո Միքա (իտալերեն՝ Andorno Micca), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 3549 մարդ (2008)։ Բնակչության խտությունը՝ 296 մարդ/կմ²։ Տարածքը կազմում է 12 կմ²։ Փոստային ինդեքս՝ 13061։ Հեռախոսային կոդ՝ 00015։
Բնակավայրի հովանավորն է հանդիսանում սուրբ Լավրենտիյը։ Քաղաքի ամենամյա տոնը նշում են օգոստոսի 10-ին։


== Արտաքին հղումներ ==
Պաշտոնական էջ Archived 2006-08-20 at the Wayback Machine.
Դվորեց (գյուղ, Վալդայսկի շրջան)

Դվորեց (ռուս.՝ Дворец), գյուղ Ռուսաստանի Նովգորոդի մարզի Վալդայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռազմիկ Պողոսյան (բանաստեղծ)

Անվան այլ կիրառումների համար տե՛ս՝ Ռազմիկ Պողոսյան (այլ կիրառումներ)Ռազմիկ Մովսեսի Պողոսյան (հունիսի 28, 1937(1937-06-28), Քարաձոր, Սպիտակի շրջան - դեկտեմբերի 6, 2015(2015-12-06), Վանաձոր, Հայաստան), հայ բանաստեղծ։ Հայաստանի գրողների միության անդամ (1969): ԽՄԿԿ անդամ 1962 թվականից։


== Կենսագրություն ==
Ռազմիկ Պողոսյանը ծնվել է 1937 թվականի հունիսի 28-ին՝ Սպիտակի շրջանի Քարաձոր գյուղում։ 1961 թվականին ավարտել է Երևանի պետական մանկավարժական ինստիտուտի պատմության ֆակուլտետը։ 1961-1964 թվականներին աշխատել է Կիրովականի համար 6 տեխնիկական ուսումնարանում որպես տնօրենի տեղակալ։
1969 թվականից եղել է Հայաստանի գրողների միության անդամ, 1974 թվականին ընտրվել է ՀԳՄ Կիրովականի բաժանմունքի պատասխանատու քարտուղար և բաժանմունքը ղեկավարել մինչև 1990 թվականը։ Պողոսյանի «Սիրելիս, երբ գաս...» բանաստեղծությունը 1974 թվականին արժանացել է Հայաստանի գրողների միության մրցանակին։ 1990-1998 թվականներին եղել է Վանաձորի թիվ 46 պրոֆտեխնիկական ուսումնարանի տնօրենը, 2002-2006 թվականներին՝ Ստեփան Զորյանի տուն-թանգարանի տնօրեն։


== Ստեղծագործություններ ==
1965 թվականին լույս է տեսել Ռազմիկ Պողոսյանի առաջին գիրքը՝ «Գարնանային նվագներ»։
Բանաստեղծությունների ժողովածուներ

«Թռչունների պատարագը», Երևան, 2013 թ.։
«Մասրածաղկի բույրը», Երևան, 2010 թ.։
«Ճերմակ-ճերմակ քրիզանթեմ», Երևան, 2004 թ.։
«Կարոտը սահման չունի», Երևան, 1986 թ.։
«Մի ափ հող», Երևան, 1980 թ.։
«Բանաստեղծություններ», 1974 թ.
«Գարնանային նվագներ», 1965 թ.


== Պարգևներ, մրցանակներ ==
ՀԳՄ մրցանակ, 1964 թ.
ՀԳՄ Սիմոն Սիմոնյանի անվան մրցանակ, 1997 թ.
ՀԳՄ «Գրական վաստակի համար» ոսկե մեդալ, 2007 թ.
«Բնության և հասարակության մասին» միջազգային ակադեմիայի ակադեմիկոս, 2007 թ.
«Մասրածաղկի բույրը» գրքի համար` ՀԳՄ «Հրանտ և Մանուշակ Սիմոնյաններ» հիմնադրամի մրցանակ, 2010 թ.
ՀՀ մշակույթի նախարարության ոսկե մեդալ, 2012 թ.


== Ծանոթագրություններ ==
Մյատկիսյա (այլ կիրառումներ)

Մյատկիսյա, կարող է վերաբերել՝

Մյատկիսյա - գյուղ Ռուսաստանի Բաշկորտոստան հանրապետության Զիլաիրսկի շրջանի կազմում
Մյատկիսյա - գետ Ռուսաստանում, Ավաշլայի վտակը
Դիբրովկա (գյուղ, Շախտյորսկի շրջան)

Անվան այլ կիրառումների համար տե՛ս՝ ԴիբրովկաԴիբրովկա (ուկրաիներեն՝ Дібрівка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Դիբրովկա գյուղում բնակվում էր 384 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բնիձորի մեծ վանք

Բնիձորի մեծ վանք, Հայ առաքելական եկեղեցի, որը կառուցվել է 16-րդ դարերում։ Գտնվում է Վրաստանից Շուլավեր գյուղից համարյա 4 կմ արևմուտք, Բնիձորի ներքին կամ միջին վանքից 0,5 կմ հարավարևելք։
Շուլավերի մերձակայքում առավել գիտական այցելուներ ունեցող հուշարձաններից է։ Այստեղ եղել են արքեպիսկոպոս Ջալալյանցքը, Սարգիս Քամալյանը, Երվանդ Լալայանը նաև Նիկողայոս Մառը։
Օգտվելով Ե․ Լալայանից՝ վանքի գոյությունը հիշատակվել է նաև Հ․ Ոսկեանը, որը վերահրապարակել է նաև 1663 թվականին շինարարական արձանագրությունը։
Վանական հուշարձանախմբի զարդն է՝ եկեղեցի-դամբարան-զանգակատուն եռահարկ շինությունը՝ արևմտյան ճակատից բացված սրբատաշ գեղազարդ շքամուտքով, սրածայր ավաարտվող կտավածաքում՝ ութանիստ թվով տասը սյուներով զանգակատնով։
Մկրտարանի առկայությունը հուշում է, որ վանքի գլխավոր եկեղեցին բավարարել է նաև ծխականների հոգևոր կարիքները։
Հարավային ճակատում պահպանվել է արևայի ժամացույցը։ Բացի անկյունաքարերից, սյուներից և կամարներից, որ սրբատաշ են,եկեղեցու մնացած հատվածներն իրականացված են անմշակ քարով, կրաշաղախով։
Արտաքին չափերն են՝ 6,18x5,87 մ։ Համաձայն միակ մուտքի բարավորին պահպանված արձանագրության՝ եկեղեցին կառուցվել է 1663 թվականին․ Հովհաննես քահանայի կողմից։
Այս վանական համալիրը բացառիկ է, վանական համալիրը եռահարկ է ունի դամբարան, եկեղեցի և զանգակատուն, սակավադեպ հորինվածք, պաշտպանական հզոր համակարգ, գեղարվեստական և պատմական բացառիկ արժեք ներկայացնող խաչքարեր և տապանաքարեր։ 19-րդ դարի կեսին Ս․Ջալալյանցի մեջբերումներից այս վանական համալիրի մասին․

Հաջորդ ուսումնասիրությունը, որն ամբողջացրել է շուլավերցի ազգագրագետ՝ Սարգիս Քամալյանը, որի նյութը հրապարակվել է 1884 թվականին։
Այդտեղ առաջին անգամ վանքի ճարտարապետական նկարագրից զատ հրապարակվել են թվով 5 վիմագրեր։


== Ծանոթագրություններ ==
Մլինկի (ավան, Գայսինի շրջան)

Անվան այլ կիրառումների համար տե՛ս՝ ՄլինկիՄլինկի (ուկրաիներեն՝ Млинки), ավան Ուկրաինայի Վիննիցայի մարզի Գայսինի շրջանում։
2001 թվականի տվյալներով Մլինկի ավանում բնակվում էր 23 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 255,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արիլենա Արա

Արիլենա Արա (հուլիսի 17, 1998(1998-07-17) կամ հուլիսի 17, 1996(1996-07-17), Շկոդեր, Ալբանիա, հայտնի է իր Արիլենա կեղծանվամբ), ալբանացի երգչուհի։ Ալբանիայի X Factor-ի երկրորդ եթերաշրջանի հաղթողն է։


== Կարիերա ==
Արիլենա Արան ծնվել է Շկոդեր քաղաքում։ Նա առաջին անգամ մասնակցել է Gjeniu i Vogël («Փոքրիկ հանճար») մրցույթին։ Այն փոքրիկ տաղանդների մրցույթ էր, որտեղ նա զբաղեցրեց երրորդ տեղը։
Հոր մահից հետո մասնակցել է Ալբանիայի X Factor-ի երկրորդ եթերաշրջանին, որը TV Klan-ով հեռարձակվել է 2012 թվականի հոկտեմբերի 28-ից մինչև 2013 թվականի մարտի 31-ը։ Նախագծի լսումները տեղի ունեցան Տիրանայում, իսկ նա կատարեց Աննա Ջոնսսոնի «Մենք ենք» երգը։ Նա մարզիչ Ալտունա Սեյդիուի «Աղջիկներ» թիմից էր։ Եզրափակչում նա հանդես է եկել Մերի Ջեյ Բլայջի «No More Drama», Ռիհաննայի «Man Down» և «S&M», որը կատարեց իր մարզիչ Տունայի հետ միասին և նա հաղթեց։ Վերջերս նա մասնակցել է «Dance With Me» 2 հեռուստաշոուին։ Նրա գործընկերը Լաբին էր (Կոսովոյի ալբանացի լրագրող)։ 2014 թվականի փետրվարի 26-ին նա ներկայացրել է իր առաջին տեսահոլովակը՝ «Աերոպլլան»՝ դառնալով Ալբանիայի դիագրամների առաջատարը։ «Աերոպլլան»-ի հաջողությունից հետո, որը առաջին 12 ժամվա ընթացքում հավաքել է 2 միլիոն դիտում, նրա նոր «Business Class» ստեղծագործությունը առաջին 9 ժամվա ընթացքում հավաքեց 1 միլիոն դիտում է։ Ավելի ուշ նա թողարկեց իր երրորդ երգը, որը կոչվում էր «Vegim»՝ նվիրված հոր մահվանը։ 2016 թվականին նա թողարկում է մեկ այլ երգ՝ «Nëntori»-ն, որը հայտնի է նաև Ալբանիայից դուրս (ներառված էր Ռումինիայի, Ռուսաստանի ռադիոյի ռոտացիայի մեջ)։


== Սկավառակագրություն ==


==== Սինգլեր ====
2014: «Aeroplan»
2014: «Business Class»
2015: «Vegim»
2016: «TokeRroke»
2016: «Nëntori»
2017: «Nallane 3» ft. Flori Mumajesi, DJ Vicky
2017: «I'm Sorry»
2017: «Snow in December»
2017: «Kido»
2017: «Silver and Gold»
2017: «Zemër»


== Ծանոթագրություններ ==
Clocks

«Clocks», բրիտանական Քոլդփլեյ խմբի A Rush of Blood to the Head ալբոմի երրորդ սինգլը։ Այս ստեղծագործությունով խումբը հաղթել է Գրեմմի 2004 մրցանակաբաշխության ժամանակ։


== Երգացանկ ==


=== Սկավառակ ===
Clocks — 5։09
Crests of Waves — 3։39
Animals — 5։32


=== DVD սինգլ ===
Clocks (video edit) — 4։18
Politik (live and photo gallery)
In My Place (live)
Interview footage


=== Ճապոնական EP ===
Clocks (edit) — 4։13
Crests of Waves — 3։39
Animals — 5։32
Murder — 5։37
In My Place (live) — 4։03
Yellow (live) — 5։13
Clocks (video) — 4։18
In My Place (video) — 3։48


== Հետաքրքիր փաստեր ==
Երգը հնչում է «Մեծ ճանապարհորդություն» մուլտֆիլմում, որը թողարկվել է 2006 թվականին։ Այն կատարվում է այն ժամանակ, երբ մուլտֆիլմի հերոսները առաջին անագամ տեսնում են Նյու Յորքը և Թայմս սքվերը։
Երգը հնչում է «Վստահություն» ֆիլմի վերջում։
Քրիս Մարտինը նշել է, որ երգը գրվել է անգլիական ալտերնատիվ Մյուզ ռոք խմբի ոգեշնչմամբ։


== Արտաքին հղումներ ==
Clocks երգը Discogs կայքում
Աստերոիդների ցանկ (111101-111200)

Աստերոիդների ցանկ (111001-111100)  • Աստերոիդների ցանկ  • Աստերոիդների ցանկ (111201-111300)
 Աստերոիդների ցանկ (111001-111100)  • Աստերոիդների ցանկ  • Աստերոիդների ցանկ (111201-111300)
Էլեմնոց

Էլեմնոց, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Հունվարի 2

Հունվարի 2, տարվա 2-րդ օրն է։ 

Տարվա ավարտին մնում է 363 (նահանջ տարիներին՝ 364) օր։


== Դեպքեր ==
1757 - Միավորված Թագավորությունը գրավում է Հնդկաստանի Կալկաթա քաղաքը։
1777 - Անկախության պատերազմ Հյուսիսային Ամերիկայում։ Ամերիկյան զորքերը Ջորջ Վաշինգտոնի գլխավորությամբ Թրենթոնի մոտ հետ վանեցին բրիտանացիների հարձակումը։
1788 – Ջորջիան դարձավ ԱՄՆ-ի 4-րդ նահանգը։
1843 – առաջին անգամ բեմադրվեց գերմանացի երգահան Ռիխարդ Վագների «Թռչող հոլանդացին» օպերան։
1942 - Երկրորդ Համաշխարհային պատերազմ։ Ճապոնական զորքերը գրավեցին Մանիլան։
1945 - Հակահիտլերյան խմբավորումը ռմբակոծեց Նյուրնբերգ քաղաքը (Գերմանիա)։
1959 – ԽՍՀՄ-ը տիեզերք ուղարկեց լուսնի հետազոտման առաջին միջտիեզերական ավտոմատ կայանքը՝ «Լունա-1»։
1967 - Նախկին կինոդերասան և ապագա ԱՄՆ նախագահ Ռոնալդ Ռեյգան երդվեց որպես Կալիֆոռնիայի նահանգապետ։
1998 - Նոր Ռուբլի դրամական արժույթը ընդունվեց Ռուսաստանում։


== Ծնունդներ ==
1873 - Թերեզ Լիզյոացի, միանձնուհի, Կաթոլիկ Սուրբ, չորս կանանցից մեկը պատմության մեջ, ով արժանացել է Եկեղեցու դոկտորի կոչմանը։
1920 - Այզեկ Ազիմով, ամերիկացի գրող (վ. 1992):
1952 - Շահեն Մեղրյան, Արցախի ազատամարտի մասնակից
1967 - Տիա Կառերե, ամերիկացի դերասանուհի։
1968 - Քյուբա Գուդինգ Կրտսեր, ամերիկացի դերասան, պրոդյուսեր։
1976 - Պաս Վեգա, իսպանացի դերասանուհի։
1988 - Ջոնի Էվանս, իռլանդացի ֆուտբոլիստ, պաշտպան։
1993 - Բրայսոն Թիլեր, ամերիկացի երգիչ, երգերի հեղինակ, ռեփեր։


== Մահեր ==
1557 - Պոնտորմո, իտալացի նկարիչ (ծ. 1494):
1826 – Հովակիմ Լազարյան, հայ գրող, հայ ազգային- ազատագրական շարժման գործիչ (ծ. 1743 թ.)։
1901 - Մատթեոս Մամուրյան, հայ մանկավարժ, գրող և հրապարակախոս (ծ. 1830):
1976 – Վերներ Հայզենբերգ, գերմանացի ֆիզիկոս, քվանտային մեխանիկայի հիմնադիրներից (ծ. 1901)։
2008 - Սոս Սոսյան, հայ դերասան, ՎԽՍՀ ժողովրդական արտիստ։


== Պետական տոներ ==
 Շվեյցարիա - Սուրբ Բերտոլդի օր։
Անբան Հուռին

«Անբան Հուռին», Հովհաննես Թումանյանի հեքիաթներից։


== Պատմություն ==
Հեքիաթն առաջին անգամ տպագրվել է 1911 թվականին լույս տեսած «Հասկեր» մանկական ամսագրի №10-ում (էջ 258-260), «Հեքիաթ» ենթավերնագրով և «Հ․ Թ․» ստորագրությամբ։ Այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 176-178)։
Ինքնագիրը չի պահպանվել։
Այս հեքիաթը մշակելիս՝ Թումանյանը նկատի է ունեցել նրա հայկական տարբերակները՝ «Լիդր գզող, լիդր մանող աղջիկը»։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» մանկական ամսագրից։


== Ծանոթագրություններ ==
Գուսագո

Գուսագո  (իտալերեն՝ Gussago), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 15 822 մարդ, խտությունը՝ 575 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 25064։ Հեռախոսային կոդ՝ 030։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նանտյուա (կանտոն)

Անվան այլ կիրառումների համար տե՛ս՝ Նանտյուա (այլ կիրառումներ)Նանտյուա (ֆր.՝ Nantua), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Նանտյուա օկրուգի մեջ։ Համաձայն 1999 թվականի մարդահամարի կանտոնի բնակչությունը 13181 մարդ էր։Կանտոնի համարը 122 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կորկոտակ

Կորկոտակ, հայկական արական անուն։ Առաջացել է հայերեն կորկոտ՝ «թեփահանած և ջարդված ցորեն» բառից։ Հիշատակվել է մեկ անգամ 12-րդ դարում։


== Գործածություններ ==
Կորկոտակ, Վարդան գրչի բարեկամ, ով Աստվածատուր Բաբերդցու համար 1205 թվականին ընդօրինակեց Տոնականը։


== Ծանոթագրություններ ==
Իտասկա շրջան (Մինեսոտա)

Իտասկա շրջան (անգլ.՝ Itasca County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 6,902 կմ² է, բնակչությունը՝ 43,992 մարդ (2000 թ. տվյալներով)։ Շրջկենտրոնն է Գրանդ Ռեպիդս բնակավայրը։ Կազմավորվել է 1849 թ.։
Դորոշենկովո (այլ կիրառումներ)

Դորոշենկովո, կարող է վերաբերել՝

Դորոշենկովո - ավան, Ուկրաինայի Խարկովի մարզի Վելիկոբուրլուկիի շրջանում
Դորոշենկովո - գյուղ, Ուկրաինայի Սումիի մարզի Յամպոլի շրջանում
Գեղարվեստի ազգային թանգարան (Սանտյագո)

Չիլիի գեղարվեստի ազգային թանգարան (իսպ.՝ Museo Nacional de Bellas Artes), գեղարվեստի ազգային թանգարան Չիլիի մայրաքաղաք Սանտյագոյում։


== Պատմություն ==
Թանգարանը հիմնադրվել է 1880 թվականի սեպտեմբերի 18-ին «Ազգային արվեստի թանգարան» անվամբ և համարվում է Հարավային Ամերիկայի հնագույն թանգարանը։ 1910 թվականից տեղակայված է իր համար կառուցված պալատում, որը գտնվում է Չիլիի Ֆորեստալ զբոսայգում։ Թանգարանի շենքը կառուցվել է Չիլիի անկախության 100-ամյակի առթիվ ֆրանս-չիլիացի ճարտարապետ Էմիլ Ժեքուրի նախագծով։ 1976 թվականի ապրիլին թանգարանի շենքը ճանաչվել է որպես Չիլիի պատմական հուշարձան։ 1985 թվականի երկրաշարժի հետևանքով թանգարանը լուրջ վնասներ է կրել։ Շենքի վերանորոգումը տևել է երեք տարի։
Թանգարանի հավաքածուում ներառված է շուրջ երեք հազար ցուցանմուշ, այդ թվում՝ նկարներ, քանդակներ, գծագրեր և փորագրություններ։ Այստեղ հիմնականում Չիլիի արվեստագետների ստեղծագործություններն են, այդ թվում՝ Պեդրո Լիրան, Ալֆրեդո Վալենսուելա Պուելման, Կոսմե Սան Մարտին, Ալբերտո Վալենսուելա Լյանոսը և Ալեխանդրո Սիկարելին։
Միևնույն ժամանակ թանգարանն ունի արտասահմանյան հայտնի վարպետների, այդ թվում` իսպանացի նկարիչներ Ֆրանսիսկո Սուրբարանի և Բարտոլոմե Էստեբան Մուրիլյոյի, ֆրանսիացի նկարիչներ Կամիլ Պիսսարոյի, Ժան Բատիստ Կամիլ Կորոյի, Շառլ-Ֆրանսուա Դոբինյիի, քանդակագործներ Օգյուստ Ռոդենի և Էմիլ Անտուան Բուրդելի ստեղծագործությունների զգալի հավաքածու։
Հավաքածուի իտալական մասում ներառված են մոտ 60 կտավներ, որոնց մեծ մասը ստեղծվել է 19-րդ դարի կեսերին և 20-րդ դարի սկզբում ընկած ժամանակահատվածում (Պիետրո Գաբրինի, Ջովանի Բոլդինի)։
Թանգարանի հավաքածուն ներառում է նաև մի քանի ստեղծագործություններ ֆլամանդացի և հոլանդացի նկարիչներից, այդ թվում՝ Պիտեր Պաուլ Ռուբենսի, Յակոբ Յորդանսի, Կոռնելիս դե Վոսի, Ալբերտ Կեյպի, Յան Վիլդենսի և Ադրիան վան Օստադեի ստեղծագործություններից։
Թանգարանում են գտնվում նաև 46 կակեմոնոյի մի փոքր հավաքածու (թանաքով կամ ակվարելով ստեղծված մագաղաթ), որոնք 1968 թվականին թանգարանին է նվիրաբերել չինական դեսպանատունը, 15 ֆիգուրներ Աֆրիկայից և 27 ճապոնական գրավյուրներ։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Գեղարվեստի ազգային թանգարան
Virtual Tour in 360° view of Museo Nacional de Bellas Artes | Flip360
(420) Բերտոլդա

(420) Բերտոլդա (անգլ.՝ Bertholda), աստերոիդ աստերոիդների գոտու արտաքին մասում։ Հայտնաբերվել է 1896 թվականի սեպտեմբերի 7-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,41312 ա. մ., առավելագույնը մոտենում է 3,305 ա. մ. հեռավորության վրա և հեռանում 3,5213 ա. մ., իսկ Երկրի ուղեծրին Բերտոլդա աստերոիդը նվազագույնը մոտենում է 2,3284 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2303,17 երկրային օրվա ընթացքում, իր ուղեծրով շարժվելով միջինում 0,156306 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,69° անկյուն։
Բերտոլդա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(420) Բերտոլդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նավբախոր ՖԱ

«Նավբախոր», ուզբեկական ֆուտբոլայի ակումբ, Նամանգանա քաղաքում։ Ակումբը հիմնադրվել է 1978 թվականին։


== Պատմություն ==
1978-1980 թվականների ընթացքում թիմը անվանվել է «Տեկստիլշիկ», 1984-1987 թվականներին՝ «Ավտոմոբիլիստ», իսկ 1987 թվականից սկսած «Նավբախոր»։ 1991 թվականին թիմը առաջնությունում գրավել է 9-րդ տեղը։ 19 տարվա ընթացքում թիմը ունեցել է 21 գլխավոր մարզիչ։


== Նվաճումներ ==
Ուզբեկստանի չեմպիոն - 1996
Ուզբեկստանի գավաթակիր - 1992, 1995, 1998
Ուզբեկստանի սուպերգավաթակիր - 1999


== Ծանոթագրություններ ==


== Արտաքին հղումներ ==
Պաշտոնական կայքը
Կտրել, պատճենել, փակցնել

Կտրել, պատճենել, փակցնել (անգլ.՝ cut, copy, paste), գործառույթների համալիր, որը նախատեսված է օպերացիոն համակարգի ժամանակավոր շտեմարանի (անգլ.՝ clipboard) հետ աշխատելու համար։ Պատճենել և տեղափոխել այլ տեղ հնարավոր է ոչ միայն տեքստի և պատկերների հատվածներ այլև նիշքեր ամբողջությամբ։ Այս ամբողջը կատարվում է երեք գործողությամբ։ 

կտրել (անգլ.՝ cut), ընտրված հատվածը տեղադրում է ժամանակավոր շտեմարան և միաժամանակ հեռացնում է այն փաստաթղթից։
պատճենել (անգլ.՝ copy), հատվածը տեղադրում է ժամանակավոր շտեմարան և փաստաթուղթը թողնում է անփոփոխ։
փակցնել (անգլ.՝ paste), ժամանակավոր շտեմարանում գտնվող ընտրված հատվածը տեղադրում է ընթացիկ փաստաթղթում։Տվյալ գործառույթները ստեղներով կառավարելու համար ընդունված են հետևյալ ստանդարտները՝

X, կտրել,

C, պատճենել,

V, փակցնել։


== Մշակութային ազդեցություն ==

Համակարգիչների տարածման շնորհիվ օգտվողները հաճախ սկսեցին գրել տեքստեր, մեխանիկորեն միավորելով մեջբերումներ մեկ կամ մի քանի աղբյուրներից, երբեմն նույնիսկ առանց խմբագրման։ Արդյունքում տեքստը սովորաբար պարունակում էր տրամաբանական «ցատկոտումներ», որի արդյունքում տեքստը դառնում է անհետաքրքիր ու անտրամաբանական (բացառությամբ, եթե տեքստը ամբողջությամբ պատճենահանված է)։ Այս մեթոդը «արհամարհականորեն» կոչվում է «քոփի փասթ», «քոփի պեսթ» կամ «քոփի» (գործընթացը «քոփի-փասթինգ»)։


== Պատմություն ==

Անգլերեն բառը cut («կտրել») և paste («փակցնել») նմանեցվում է  թղթից մկրատով կտրելու և մեկ այլ տեղ փակցնելու գործընթացին։ Գործիքը պատկերվում է մկրատի տեսքով։ Հին սերնդի համակարգիչների ինտերֆեյսում մկրատը պատկերվում էր ամբողջ թղթի երկարության չափով։ Հաջորդ սերնդի համակարգիչներում տեղակայված էին տառերի տպագրական տերմինալներ:Տեքստային խմբագրիչները հնարավորություն են տվել տեքստի հետ կատարել պատճենման և տեղափոխման գործողություններ. cp և mv, երբեմն փոխանակման բուֆերի միջոցով։ Իսկ  QED տեքստային խմբագրիչը այդ գործողությունն իրականացնում էր այլընտրանքային ճանապարհով։ Այստեղ կուրսորի միջոցով կարելի է ընտրել փոփոխման ենթակա տեքստի հատվածը, ստեղնաշարի համապատասխան ստեղների միջոցով իրականացնել գործողությունները։


== Գրականություն ==
Ա.Ս.Կոլոև, հղում=https://cyberleninka.ru/article/v/rerayt-kak-novoe-yavlenie-v-sovremennoy-zhurnalistike, Սանկտ-Պետերբուրգի համալսարանի պարբերական, Սերիա 9։ Բանասիրություն, Արևելագիտություն, Ժուռնալիստիկա, 2012 , էջ 221—226
Лазуткина Е. В. Новостные ресурсы Интернета: копирование информации и основные методы защиты публикации // Вестник Волгоградского государственного университета. Серия 8: Литературоведение. Журналистика. — 2014. — № 1 (13). — С. 69—76.
Ерёменко Т. В., Меркулова О. Г. Актуальные проблемы информационной этики в научной деятельности российских вузов (по материалам экспертных интервью) // Науковедение. — 2015. — В. 5 (30). — № 7.


== Ծանոթագրություններ ==
Աշոտ Վարդանյան

Աշոտ Ջոնիկի Վարդանյան (հունիսի 23, 1968(1968-06-23), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ Արարատի մարզպետի տեղակալ։


== Կրթություն ==
1985-1990 թթ. - սովորել և ավարտել է Երևանի ժողովրդական տնտեսության ինստիտուտը՝ ինժեներ-տնտեսագետի որակավորմամբ։


== Աշխատանքային գործունեությունը ==
1990-1996 թթ. - աշխատել է Արտաշատի շրջանային խորհրդի գործադիր կոմիտեի ֆինանսական բաժնում՝ որպես տնտեսագետ։
1996-1998 թթ. - ՀՀ Արարատի մարզպետի խորհրդական՝ տարածքային կառավարման հարցերով։
1998-2010 թթ. - ՀՀ Արարատի մարզպետարանի տեղական ինքնակառավարման մարմինների և հանրապետական գործադիր մարմինների տարածքային ծառայությունների գործունեությունը համակարգող վարչության պետ։
2011 թ. ապրիլի 1-ին ՀՀ վարչապետի որոշմամբ նշանակվել է Հայաստանի Արարատի մարզպետարանի աշխատակազմի ղեկավար։
2014 թ. փետրվարի 18-ին ՀՀ վարչապետի որոշմամբ ազատվել է Հայաստանի Արարատի մարզպետարանի աշխատակազմի ղեկավարի պաշտոնից՝ իր դիմումի համաձայն։
2014 թ. փետրվարի 18-ին ՀՀ վարչապետի որոշմամբ նշանակվել է Հայաստանի Արարատի մարզպետի տեղակալ։


== Պարգևներ և կոչումներ ==
Ունի Հայաստանի քաղաքացիական ծառայության 1-ին դասի խորհրդականի դասային աստիճան։Ամուսնացած է, ունի երկու որդի։


== Ծանոթագրություններ ==
Բենե (այլ կիրառումներ)

Բենե, կարող է վերաբերել՝

Բենե - կոմունա Ֆրանսիայում՝ Պիկարդիա մարզում՝ Էնա գավառում
Բենե - գյուղ Ուկրաինայի Անդրկարպատյան մարզի Բերեգովոյի շրջանում
Բենե - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Օլգինսկոե (գյուղ, Իգլինսկի շրջան)

Անվան այլ կիրառումների համար տե՛ս՝ Օլգինսկոե (այլ կիրառումներ)Օլգինսկոե (ռուս.՝ Ольгинское, բաշկիրերեն՝ Ольгинсжий), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալենսա (ֆիլմ)

«Վալենսա» (լեհ.՝ Wałęsa. Człowiek z nadziei), լեհ ռեժիսոր Անջեյ Վայդայի ֆիլմը  Լեխ Վալեսայի կյանքի մասին։ 2014 թվականին ֆիլմը Լեհաստանից ներկայացվել է  Օսկարի 86-րդ կինոփառատոնին` Լավագույն օտարալեզու ֆիլմ անվանակարգում, բայց չի առաջադրվել։


== Սյուժե ==
Գդանսկի նավաշինարանի էլեկտրիկ Լեխ Վալենսան, որը 1970-ականներին մասնակցել է տեղի ցույցերին, ձերբակալվել է և հարցաքննության ժամանակ փաստաթուղթ է ստորագրել իր համոզմունքներից հրաժարվելու մասին։ Նա կենտրոնանում է իր ամենօրյա աշխատանքային պարտականությունների վրա։ Բայց 10 տարի անց նոր ապստամբություն է տեղի ունենում, և Վալեսան, անսպասելիորեն բոլորի համար, դառնում է նավահանգիստների խարիզմատիկ առաջնորդը։ Սա հիմք է ծառայել Համերաշխության նոր շարժմանը ՝ հաջողությամբ ընդդիմանալով կոմունիստական ​​ռեժիմին։


== Նկարահանում ==
Վալենս Վայդայի մասին ֆիլմ նկարահանելում ցանկության մասին նա հայտնել է 2008 թվականին։ Ֆիլմը պետք է լիներ նախկինում թողարկված ֆիլմերի շարքի երրորդ մասը ՝ «Մարմարե մարդը» և« Երկաթե մարդը» ֆիլմերից հետո։ «Եսվաղուց էի ցանկանում նման ֆիլմ նկարահանել։ Մարմարից և երկաթից երկու մարդուց հետո հույսի մարդ պետք է լինի։ Սա լավ նկարագրություն կլիներ Լեխ Վալենսայի համար, որը անձամբ ինձ, և, կարծում եմ, ոչ միայն ինձ, մեծ հույս տվեց »։
Նկարահանումները տեղի են ունեցել մի քանի փուլով ՝ 2011 թվականիի դեկտեմբերից մինչև 2012 թվականիի հունիս։ Տաղավարի սահմաններից դուրս աշխատանքները տեղի են ունեցել Գդանսկ, Վարշավա, Ժիրարդուվ քաղաքներում։
Սկզբում Օրիանա Ֆալաչիի դերի համար դիտում էին Մոնիկա Բելուչիի թեկնածությունը։ Բայց ֆիլմի բյուջեն չկարողացավ ծածկել դերասանուհու ֆինանսական պայմանները (1 միլիոն եվրո ՝ կադրում մի քանի րոպե ներկայության համար), և արդյունքում հրավիրվել է Մարիա Ռոսարիա Օմագիոն։
Ֆիլմի նախնական աշխատանքային վերնագիրը «Վալենսա» էր, բայց նկարահանումների ավարտից հետո նոր անուն ստացավ «Վալենսա»։ Հույսի մարդը», որպես հղում ՝ Վայդայի նախորդ աշխատանքներին։ Նաև 2005 թվականին «Համերաշխություն, համերաշխություն ...» ֆիլմի շրջանակներում ռեժիսորը թողարկել է «Հույսի մարդ» կարճամետրաժ ֆիլմը։
Ֆիլմի պրեմիերան տեղի է ունեցել 2013 թվականի սեպտեմբերի 21-ին Վարշավայի  Մեծ թատրոնում։ Վարձույթի էհանվել 2013 թվականի հոկտեմբերի 4-ին։


== Դերերում ==


== Ծանոթագրություններ ==
Կուրմիշ (Մեզենի վտակ)

Անվան այլ կիրառումների համար տե՛ս՝ Կուրմիշ (այլ կիրառումներ)Կուրմիշ  (ռուս.՝ Курмыш ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի աջ ափին 428 կմ հեռավորության վրա։ Գետի երկարությունը 67 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000044541
Հիդրոլոգիական ուսումնասիրությունների կոդը - 103004454
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժորժ

Անվան այլ կիրառումների համար տե՛ս՝ Ժորժ (այլ կիրառումներ)Ժորժ (ֆրանսերեն` Georges), հունական ծագումով ֆրանսիական անուն է, համապատասխանում է հայկական Գևորգ անվանը։


== Կրողները ==
Ժորժ Բիզե (Georges Bizet, 1838-1875 թթ.)` ֆրանսիացի կոմպոզիտոր
Ժորժ Կլեմանսո (Georges Clemenceau, 1841-1929 թթ.)` ֆրանսիացի պետական և քաղաքական գործիչ
Ժորժ Կառվարենց (Georges Garvarentz, 1932 թ., Աթենք-93 թ., Փարիզ)` հայկական ծագումով ֆրանսիացի կոմպոզիտոր
Ժորժ Կյուվիե (Georges Cuvier, 1769-1832 թթ.)` ֆրանսիացի կենդանաբան
Ժորժ Մարշե (Georges Marchais, 1920-1997 թթ.)` բանվորական շարժման գործիչ
Ժորժ Մելիես (Georges Méliès, 1861-1938 թթ.)` ֆրանսիացի ֆիլմեր ստեղծող
Ժորժ Պոմպիդու (Georges Pompidou, 1911-1974 թթ.)` ֆրանսիացի քաղաքական գործիչ
Ժորժ Սյորա (Georges Seurat, 1859-1891 թթ.)` ֆրանսիացի նկարիչ
Ժորժ Ռոդենբախ (Georges Rodenbach, 1855-1898 թթ.)` բելգիացի գրող
Ժորժ Սիմենոն (Georges Simenon, 1855-1898 թթ.)՝ բելգիացի գրող


== Ծանոթագրություններ ==
Գեների դրեյֆ

Գեների դրեյֆ, պոպուլյացիայի մեջ սերունդների շարքում գեների հաճախականության փոփոխություն պատահական գործոնների ազդեցության տակ, որը, որպես կանոն, հանգեցնում է պոպուլյացիայի ժառանգական փոփոխականության իջեցմանը։
Գեների դրեյֆի ժամանակ պոպուլյացիան ձեռք է բերում կամ կորցնում ալելներ, երբ բեղուն առանձնյակները միա­նում կամ հեռանում են այդ պոպուլյացիա­յից կամ երբ գամետները տեղափոխվում են մի պոպուլյացիա­յից մյուսը։
Գեների հոսքը ձգտում է կրճատել պոպուլյացիա­ների միջև եղած տարբերությունները։ Օրինակ՝ քանի որ մարդիկ այսօր ավելի հեշտությամբ են տեղաշարժվում աշխարհում, քան առաջ, գեների հոսքը դարձել է նախկինում միմյանցից մեկուսացած մարդկային պոպուլյացիա­ների էվոլյուցիոն փոփոխության գլխավոր գործոններից մեկը։


== Ծանոթագրություններ ==


== Գրականություն ==
Воронцов Н.Н., Сухорукова Л.Н. Эволюция органического мира. — М.: Наука, 1996. — С. 93-96. — ISBN 5-02-006043-7
Грин Н., Стаут У., Тейлор Д. Биология. В 3 томах. Том 2. — М.: Мир, 1996. — С. 287-288. — ISBN 5-03-001602-3
Սերգո Զաքարիաձե

Սերգեյ Ալեքսանդրովիչ Զաքարիաձե (վրաց.՝ სერგო ალექსანდრეს ძე ზაქარიაძე, հունիսի 18 (հուլիսի 1), 1909, Բաքու, Ռուսական կայսրություն - հուլիսի 12, 1971(1971-07-12) կամ ապրիլի 13, 1971(1971-04-13), Թբիլիսի, Վրացական ԽՍՀ, ԽՍՀՄ), վրացի խորհրդային դերասան։ ԽՍՀՄ ժողովրդական արտիստ (1958 թ.)։


== Կենսագրություն ==
Սերգո Զաքարիաձեն ծնվել է 1909 թվականին Բաքու քաղաքում։ ՎԽՍՀ ժողովրդական դերասան Բուխուտի Զաքարիձեի եղբայրն է։ Կինոյում առաջին քայլերն արել է, երբ խաղում էր Ռուսթավելու անվան թատրոնում։ Բեմական գործունեությունն սկսել է 1926 թվականին։ 1928 թվականից Քութայիսի, ապա Թբիլիսիի Կ. Ա. Մարջանիշվիլու անվան վրացական թատրոնի, 1956 թվականից՝ Թբիլիսիի Շոթա Ռուսթավելու անվան թատրոնի (1969 թվականից նաև գեղարվեստական ղեկավար) դերասան։ Առաջին անգամ նկարահանվել է ռեժիսոր Սիկո Դոլիձեի «Վերջին խաչակիրները» կինոնկարում (1934), «Դարիկո» (1937), «Օր վերջին, օր առաջին» (1959), Ռեզո Չխեիձեի «Զինվորի հայրը» (1965) ֆիլմերում։ ԽՍՀՄ ժողովրդական դերասան Սերգո Զաքարիաձեն անձնավորել է կոմիկական, ռոմանտիկ, նուրբ հոգեբանական ու պատմական կերպարներ՝ Սիկո Դոլիձեի «Հանդիպում անցյալի հետ» (1966), Մինագո՝ Մինար Աբեսաձեի «Շուտով գարուն կգա» (1966), Լևան Ցինցաձե՝ Գեորգի Դանելիայի «Մի վշտանա» (1969), ֆելդմարշալ Բլյուխեր՝ Սերգեյ Բոնդարչուկի «Վաթերլոո» (1970), Զիբիլո (Կակաբաձեի «Կոլտնտեսականի հարսանիքը»), Փիբոսմանի (Նախուցրիշվիլու «Փիրոսմանի»), Էդիպ (Սոֆոկլեսի «Էդիպ արքա»), Ուրիել Ակոստա (Գուցկովի «Ուրիել Ակոսատ»), Լիր (Շեքսպիրի «Արքա Լիր») և այլն։ Թատրոնում և կինոյում (նկարահանվել է 1934 թվականից) Զաքարիաձեին առանձնապես հաջողվել են ժողովրդի պարզ զավակների կերպարները։ Կինոդերերից են՝ Տորգվայ («Վերջին խաչակիրները», 1934), Շադիման («Գեորգի Սահակաձե», 1942-1943), Գեորգի Մախարաշվիլի («Զինվորի հայրը», 1965) և այլն։ 
Սերգո Զաքարիաձեն մահացել է 1971 թվականին Թբիլիսիում։


== Պարգևներ ==
ԽՍՀՄ պետական մրցանակ (1946, 1952)
Լենինյան մրցանակ 1966
«Պատվո նշան» շքանշան
ԽՍՀՄ ժողովրդական արտիստ
Լենինի շքանշան
Աշխատանքային կարմիր դրոշի շքանշան
«Հայրենական մեծ պատերազմի ժամանակ Անձնվեր աշխատանքի համար» մեդալ
Համամիութենական Լենինյան Կոմերիտմիության մրցանակներ
Վրացական ԽՍՀ ժողովրդական արտիստ


== Ծանոթագրություններ ==
Դաբա

Դաբա (վրաց.՝ დაბა), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1025 մետր բարձրության վրա։ Շրջկենտրոն Բորժոմից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 194 մարդ։


== Ծանոթագրություններ ==
Фонарь под глазом

Фонарь под глазом, ռուսական Սպլին ռոք-խմբի երրորդ ստուդիական ալբոմն է, թողարկվել է 1997 թվականին «SNC Records» լեյբլում։ Ալբոմը վերաթողարկվել է երկու անգամ՝ 2002 թվականին «Միստերիա զվուկա» ձայնագրման ստուդիայի կողմից, և 2010-ին՝ Նավիգատոր Ռեքորդս լեյբլում։ Ալբոմի թողարկումից հետո խումբը մեծ ճանաչում ձեռք բերեց արդեն Ռուսաստանից դուրս։ Սկավառակը բաղկացած է 12 երգերից։


== Երգացանկ ==


== Արտաքին հղումներ ==
Ալբոմը խմբի պաշտոնական կայքում Archived 2013-05-31 at the Wayback Machine. (ռուս.)
Ալբոմը Last.FM կայքում (ռուս.)


== Ծանոթագրություններ ==
Օրոնգոյ (գետ)

Օրոնգոյ (ռուս.՝ Оронгой), գետ Ռուսաստանում, հոսում է Սելենգինսկի շրջանում։ Գետաբերանը տեղակայված է Սելենգա գետի ձախ ափին՝ 216 կմ հեռավորության վրա։ Գետի երկարությունը 70 կմ է։
== Ջրային գրանցամատյանի տվյալներ ==։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16030000512116300015773
Հիդրոլոգիական ուսումնասիրությունների կոդը - 116301577
Ավազանի կոդը - 16.03.00.005
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մատվեև Կուրգանի գավառագիտական թանգարան

Մատվեև Կուրգանի գավառագիտական թանգարան (ռուս.՝ Матвеево-Курганский краеведческий музей), թանգարան Ռուսաստանի Ռոստովի մարզի Մատվեևո-Կուրգանսկի շրջանի Մատվեև Կուրգան գյուղում։
Թանգարանի հասցեն`Ռոստովի մարզ, ք. Մատվեև Կուրգան, Մայիսի 1-ի փողոց, շենք՝ 18:


== Պատմություն ==
Մատվեև Կուրգանի շրջանային գավառագիտական թանգարանը հիմնադրվել է Ռոստովի մարզի Մատվեևո-Կուրգանսկի շրջանի վարչական ղեկավարի 1999 թվականի փետրվարի 1-ի  «Շրջանային գավառագիտական թանգարան» ստեղծելու մասին № 79 հրամանագրով։ Այդ ժամանակ գյուղում առաջացել էր տարածաշրջանի պատմամշակութային ժառանգության վերաբերյալ նյութերի պահպանման և բազմապատկման անհրաժեշտությունը։
Թանգարանային առաջին ցուցանմուշները ձևավորվել են Քաղաքային զինկոմին կից Ռազմական փառքի թանգարանի ցուցանմուշների, գյուղացիների  անձնական արխիվների նյութերի փոխանցմամբ։ Թանգարանը բացվել է 2000 թվականին՝  Հայրենական մեծ պատերազմում տարած հաղթանակի 55-ամյակին։
Շրջանային թանգարանն ունի չորս ցուցասրահ՝
«Միուս-ճակատամարտ. 1941-1943 թթ.» և «Հեղափոխություն»։ Քաղաքացիական պատերազմ», «Աֆղանստան։ Չեչնիա։ Հոգու ցավ» սրահներում  ցուցադրվում են ցուցանմուշներ Քաղաքացիական պատերազմի, Հայրենական պատերազմի, Աֆղանստանի, Չեչնիայի պատերազմների վերաբերյալ, ինչպես նաև Մատվեև Կուրգանի բնակիչների մասնակցությանն առնչվող նմուշներ՝ զինվորական համազգեստներ, զենքեր, նկարներ, լուսանկարներ։
«Նվիրում հնագույն երկրին» սրահը պատմում է գյուղի և տարածաշրջանի պատմությունը մինչև 1917 թվական։ Սրահում ներկայացված են կազակների կենցաղի նմուշներ՝  արդուկներ, ճախարակներ, սպասք, տղամարդկանց և կանանց հագուստ, կանանց գլխաշորեր։
Չորրորդ՝ «Հայացք տարիների միջով» սրահը նվիրված է Մատվեև Կուրգանի զարգացմանը Խորհրդային ժամանակաշրջանում, հավաքագրված են շրջանի հասարակական միավորումների, ընկերությունների պատմությանն առնչվող նյութեր, դրամագիտական ցուցանմուշներ, ժամացույցներ, հին ռադիոներ և այլն։ Թանգարանն աշխատում է Մեծ Հայրենականի վետերանների, երեխաների և դեռահասների հետ։
Թանգարանն ունի 2900 ցուցանմուշ, այդ թվում՝ լուսանկարներ, փաստաթղթեր, ասեղնագործություններ, սրբապատկերներ, Մատվեևո-Կուրգանսկի շրջանի արհեստներ։ Թանգարանում կազմակերպվում են էքսկուրսիաներ նախադպրոցական տարիքի և տարրական դպրոցի երեխաների համար, մասնավոր հավաքածուների ցուցահանդեսներ, Ռոստովի մարզի գավառագիտական թանգարանի ցուցահանդեսներ։


== Ծանոթագրություններ ==


== Արտաքին հղումներ ==
Матвеево-Курганский районный краеведческий музей Archived 2016-12-09 at the Wayback Machine.
Սադակբայ

Սադակբայ (ռուս.՝ Садакбай), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ժումալի գետ ձախ ափով՝ 13 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100004516
Հիդրոլոգիական ուսումնասիրությունների կոդը - 115100451
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դոմեջե դի Կադորե

Դոմեջե դի Կադորե (իտալերեն՝ Domegge di Cadore) կոմունա Իտալիայում։ Գտնվում է Վենետո մարզում՝ Բելունո գավառում։
Բնակչությունը կազմում է 2700մարդ, բնակչության խտություն՝ 54 մարդ/կմ²։ Զբաղեցնում է 50 կմ² մակերես։ Փոստային ինդեքս՝ 32040։ Հեռախոսային կոդ՝ 0435։
Հովանավոր բնակավայրը համարվում է Սուրբ Գևորգը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք(իտալ.)


== Ծանոթագրություններ ==
Կապի նահանգ

Կապի նահանգ (անգլ. Cape Province), 1910-1994 թվականներին վարչական միավոր Հարավ-Աֆրիկյան Հանրապետությունում։ Տարածությունը 721 հազար կմ2 էր։ Վարչական կենտրոնը՝ Քեյփթաուն։


== Անվանում ==
Անվանումը ստացել է Բարեհուսո հրվանդանից։ Անգլերեն կոչվում էր Cape Province՝ «Կապի նահանգ», հոլանդերեն՝ Kaapland ― «Հրվանդանի երկիր»։


== Ծանոթագրություններ ==